Nogometne utakmice Bosna i Hercegovina – Sjeverna Irska
Prvu zvaničnu utakmicu Bosna i Hercegovina i Sjeverna Irska odigrale su 8. septembra 2018. godine u sklopu UEFA Lige nacija 2018/19 u Belfastu. Bosna i Hercegovina je bila uspješnija te rezultatom 2–1 pobijedila domaćina. Golove na utakmici postigli su Haris Duljević 36. i Elvis Sarić 64. minuti utakmice za Bosnu i Hercegovinu, dok je Will Grigg u trećoj minuti sudijske nadoknade vremena postigao gol za Sjevernu Irsku. U uzvratnoj utakmici u Sarajevu, koja je odigrana 15. oktobra 2018. na stadionu Grbavica, Bosna i Hercegovina je bila uspješnija rezultatom 2–0. Oba gola postigao je Edin Džeko u 27. i 73. minuti utakmice.